Oficiālais Vēstnesis L 098 , 02/04/2004 Lpp. 0004 - 0007



Komisijas Regula (EK) Nr. 614/2004 (2004. gada 1. aprīlis) par atsevišķu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu [1], jo īpaši tās 9. panta 1. punkta a) apakšpunktu, tā kā: (1) Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, jānosaka pasākumi šās regulas pielikumā minēto preču klasifikācijai. (2) Regulā (EEK) Nr. 2658/87 izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji pamatojas uz to vai papildina to ar papildu nodalījumiem un ir izveidota ar īpašiem Kopienas noteikumiem, lai piemērotu tarifu vai citus pasākumus, kas saistīti ar preču tirdzniecību. (3) Šās regulas pielikuma tabulas 1. slejā aprakstītās preces saskaņā ar minētajiem vispārīgajiem noteikumiem jāklasificē saskaņā ar KN kodu, kas norādīts 2. slejā, atbilstīgi 3. slejā noteiktajam pamatojumam. (4) Ieteicams noteikt, ka persona, kuras rīcībā ir saistoša izziņa par tarifu, ko attiecībā uz preču klasifikāciju kombinētajā nomenklatūrā izdevis dalībvalsts muitas dienests, bet kura neatbilst šās regulas noteikumiem, var turpināt to izmantot trīs mēnešus, pamatojoties uz 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi [2]. (5) Muitas kodeksa komiteja nav sniegusi atzinumu termiņā, ko tās priekšsēdētājs noteicis attiecībā uz 2. ražojumu pielikuma tabulā. (6) Šajā regulā paredzētie pasākumi ir saskaņā ar Muitas kodeksa komitejas atzinumu attiecībā uz 1., 3., 4., 5., 6. un 7. ražojumu pielikuma tabulā, IR PIEŅĒMUSI ŠO REGULU. 1. pants Preces, kas aprakstītas pielikumā ietvertās tabulas 1. slejā, kombinētajā nomenklatūrā klasificē ar KN kodiem, kas norādīti tabulas 2. slejā. 2. pants Saistošu izziņu par tarifu, ko izdevis dalībvalsts muitas dienests un kura neatbilst šās regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus. 3. pants Šī regula stājas spēkā divdesmitajā dienā pēc publicēšanas "Eiropas Savienības Oficiālajā Vēstnesī." Šī regula uzliek saistības kopumā un ir tieši piemērojama visās dalībvalstīs. Briselē, 2004. gada 1. aprīlī Komisijas vārdā — Komisijas loceklis Frederik Bolkestein [1] OV L 256, 7.9.1987., 1. lpp.; Regulā jaunākie grozījumi izdarīti ar Komisijas Regulu (EK) Nr. 2344/2003 (OV L 346, 31.12.2003., 38. lpp.). [2] OV L 302, 19.10.1992., 1. lpp.; Regulā jaunākie grozījumi izdarīti ar 2003. gada Pievienošanās aktu. -------------------------------------------------- PIELIKUMS Apraksts | Klasifikācija (KN kods) | Pamatojums | (1) | (2) | (3) | 1.Tīkla kontrolleris korpusā, kura izmēri ir 355 × 285 × 115 mm, šķidro kristālu displejs (4 rindiņas × 20 rakstu zīmes) un tastatūra ar četrām vadības pogām.Ierīce konstruēta uz mikroprocesora bāzes, un tajā ir arī parametru atmiņa, programmatmiņa un diskdzinis. Tajā ir raiduztvērēja spraudkontakts.Ierīcei ir vismaz astoņas daudzfunkcionālas saskarnes konfigurēšanai un tīkla pieslēgumam.Ierīce apstrādā signālus un pārformatē datus pārraidei no automātiskās datu apstrādes iekārtas uz radio raiduztvērēju pa kabeļu tīklu. | 84718000 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, XVI iedaļas 3. piezīmi, kā arī KN kodu 8471 un 84718000 aprakstu. Pieslēguma bloka funkcija attiecībā pret atmiņas funkciju ir galvenā funkcija, kas raksturo ierīci kopumā. | 2.Tīkla kontrolleris ar iebūvētu radio raiduztvērēja bloku korpusā, kura izmēri ir 355 × 285 × 115 mm, šķidro kristālu displejs (4 rindiņas × 20 rakstu zīmes) un tastatūra ar četrām vadības pogām.Ierīce ir konstruēta uz mikroprocesora bāzes, un tajā ir arī parametru atmiņa, programmatmiņa un diskdzinis.Radio raiduztvērēja blokā ietilpst augstfrekvences elements (HF elements) ar antenu, filtrs, pastiprinātājs, oscilators un frekvenču sintezators. Minētais bloks nodrošina līdz 20 programmējamu kanālu pārraidi frekvenču diapazonā no 403 līdz 512 MHz 400 m rādiusā.Ierīcei ir vismaz astoņas daudzfunkcionālas saskarnes konfigurēšanai un tīkla pieslēgumam.Ierīce apstrādā signālus un pārformatē datus pārraidei no automātiskās datu apstrādes iekārtas uz radio raiduztvērēju pa kabeļu tīklu. | 84718000 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, XVI iedaļas 3. piezīmi, kā arī KN kodu 8471 un 84718000 .aprakstu Pieslēguma bloka funkcija attiecībā pret atmiņas funkciju ir galvenā funkcija, kas raksturo ierīci kopumā. | 3.Radiosakaru kontrolleris korpusā, kura izmēri ir 279 × 224 x 89 mm, ar astoņām selektorpogām un antenu.Ierīcē ir mikroprocesors, programmatmiņa un radio raiduztvērējs.Radio raiduztvērējs pārraida un uztver datus pa astoņiem kanāliem frekvenču diapazonā no 403 līdz 512 MHz 400 m rādiusā.Ierīcei ir saskarne, kas dod iespēju saņemt datus no mobiliem termināļiem un ar tīkla kontrollera starpniecību pārsūtīt tos uz tīklu. Tā ir savienota arī ar automātiskās datu apstrādes iekārtu. | 85252099 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, XVI iedaļas 3. piezīmi, kā arī KN kodu 8525, 852520 un 85252099 aprakstu. Radio raidīšana/uztveršana ir galvenā funkcija, kas raksturo ierīci kopumā. | 4.Bezvadu vārteja korpusā, kura izmēri ir 292 × 292 × 70 mm, ar antenu.Ierīcē ir mikroprocesors, programmatmiņas un radio raiduztvērējs.Radio raiduztvērējs pārraida un uztver datus pa astoņiem kanāliem frekvenču diapazonā no 403 līdz 512 MHz 400 m rādiusā.Ierīcei ir saskarne, kas dod iespēju saņemt datus no mobiliem termināļiem un pārsūtīt tos tieši uz tīklu. Tā ir savienota arī ar automātiskās datu apstrādes iekārtu. | 85252099 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, XVI iedaļas 3. Piezīmi, kā arī KN kodu 8525, 852520 un 85252099 aprakstu Radio raidīšana/uztveršana ir galvenā funkcija, kas raksturo ierīci kopumā. | 5.Portatīva ierīce, ko veido mikroprocesors, šķidro kristālu displejs, tastatūra ar datu ievades un vadības taustiņiem, radio raiduztvērējs un saskarne svītrkoda nolasītājam.Datus ierīcē ievada manuāli. Ierīces funkcija ir datu apmaiņa ar automātiskās datu apstrādes iekārtu ar bezvadu vārtejas vai tīkla kontrollera starpniecību. | 85252099 | Klasifikācija noteikta, ievērojot kombinētās nomenklatūras 1. un 6. vispārīgo noteikumu, XVI sadaļas 3. piezīmi un KN kodu 8525, 852520 un 85252099 aprakstu Radio raidīšana/uztveršana ir galvenā funkcija, kas raksturo ierīci kopumā. | 6.Portatīva ierīce, ko veido mikroprocesors, šķidro kristālu displejs, tastatūra ar datu ievades un vadības taustiņiem, radio raiduztvērējs un svītrkoda nolasītājs.Datus ierīcē ievada manuāli vai ar svītrkoda nolasītāja starpniecību. Ierīces funkcija ir datu apmaiņa ar automātiskās datu apstrādes iekārtu ar bezvadu vārtejas vai tīkla kontrollera starpniecību. | 85252099 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, XVI iedaļas 3. piezīmi, kā arī KN kodu 8525, 852520 un 85252099 aprakstu. Radio raidīšana/uztveršana ir galvenā funkcija, kas raksturo ierīci kopumā. | 7.Preču pārzināšanas sistēma norādījumu un instrukciju izplatīšanai personālam, piemēram, noliktavās un datu pārnesei no iepakojuma uz automātiskās datu apstrādes iekārtām, izmantojot gan radio raidīšanu 400 m rādiusā, gan kabeļu tīklu.Sistēmu veido: | | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu un attiecīgo KN kodu aprakstu. Sistēmas atsevišķie savstarpēji savienotie elementi neveic nekādu precīzi noteiktu funkciju XVI sadaļas 4. piezīmes nozīmē. | –tīkla kontrolleris, | 84718000 | –radiosakaru kontrolleris, | 85252099 | –bezvadu vārteja, | 85252099 | –portatīvs terminālis, | 85252099 | –portatīvs terminālis ar svītrkoda nolasītāju. | 85252099 | Datus nosūta no portatīvajiem termināļiem pa radio uz radiosakaru kontrolleri vai uz bezvadu vārteju un no turienes ar tīkla kontrollera starpniecību pa kabeļu tīklu nosūta uz automātiskās datu apstrādes iekārtām (kas nav sistēmas sastāvdaļas). Sistēmas sastāvdaļas savieno dažādos salikumos. (Skatīt attēlu) [1] | | +++++ TIFF +++++ [1] Attēls ir vienīgi informācijai. --------------------------------------------------